Komitee oor verdediging vergader gou oor onluste | Maroela Media
Betogings in die Durbanse-middestad. (Foto: AFP)
Die gesamentlike staande komitee oor verdediging sal Woensdag dringend met die minister van verdediging en senior bestuur van die Suid-Afrikaanse Nasionale Weermag (SANW) vergader oor die sekuriteitsituasie in die land en verwante sake.
"Die komitee ag dit dringend om met die minister en hoëlui van die weermag te vergader om inligting te ontvang oor die interne sekuriteitsituasie ná onluste, vandalisme en plundertogte in KwaZulu-Natal en Gauteng," het Cyril Xaba, medevoorsitter van die komitee, in 'n verklaring gesê. "Die komitee versoek kalmte en die herstel van wet en orde. Die komitee is bekommerd oor die impak van dié voorvalle op die ekonomie en poste, veral in die lig dat ons ekonomie net begin herstel het van die verlammende effek van die pandemie."
Die komitee ondersteun die ontplooiing van soldate om die polisie te ondersteun. "Ons wil bepaal wat die rol van die SANW in die twee provinsies is," het Elleck Nchabeleng, medevoorsitter van die komitee, bygevoeg.
Hierdie is lankal nie meer "onluste" nie… Kyk na die definisie van terrorisme, Dit wat tans in Suid Afrika plaasvind, word 100% in daardie definisie omskryf!!!
Bietjie laat as jy my vra – Hulle kon mos voorsien dat daar probleme gaan wees.
Teen die tyd dat hulle klaar vergadering gehou het en vreetsaam verkeer het is daar niks van hulle of die land oor nie.Klomp patete
Die opperraadgewer moet net eers winkels toe vanoggend. Waar draai sy so? Haar voorraad kopdeksels is nou aan't uitrafel. Daar's niks so goed soos 'n nuwe hooftooisel vir beter dink nie. Ah, hier's sy nou. Ek het nou net gewonder, moet ons nie ook maar sigarette…. oppad ok gedink om vir arme paapie wat so ly 'n eetdingetjie by ChickenLicken te koop, maar daar's net chaos. Het die weermag sy nuwe Gupta-wapen getoets? Nie? Nooit? Ooh! Skink tog gou ietsie sterk. Nie sterk koffie nie, man. Waar's jou maniere?
As die regering waarlik die wil gehad het het hulle lank reeds geantisipeer dat die chaos gaan gebeur en daarop voorbereid was maar nee hulle wag dat dit eers gebeur en probeer dan die gemors regmaak…miljoene der miljoene verder